|  |
| --- |
| **Број:**ОН-000078-0159/2024 |
| Београд, 28. 2. 2024.године |

***Годишњи извештај о раду и показатељи делотворности Одсека за надзор Управе за спречавање прања новца за 2023. годину***

У складу са чланом 44. Закона о инспекцијском надзору („Службени гласник Републике Србије“, број 36/15, 44/18 – др. закон и 95/18) Управа за спречавање прања новца, Одсек за надзор доноси Годишњи извештај о раду и показатеље делотворности Одсека за надзор Управе за спречавање прања новца за 2023. годину.

1. ***Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)***

У 2023. години Управа за спречавање прања новца је вршила посредну контролу над 315 предузетника и правних лица који се баве пружањем рачуноводствених услуга и 17 факторинг друштава. Посредна контрола је вршена слањем и анализом попуњених Упитника о активностима обвезника у области спречавања и откривања прања новца и финансирања тероризма. Посредна контрола је у току 2023. године завршена код свих 315 посредно контролисаних рачуновођа и над 17 факторинг друштава.

У 2023. години Управа за спречавање прања новца је вршила посредну контролу над обвезницима - предузетницима и правним лицима који се баве пружањем рачуноводствених услуга и факторинг друштвима слањем и анализом Упитника о активностима обвезника у вези са ограничавањем располагања имовином у циљу спречавања тероризма и ширења оружја за масовно уништење, везано за њихове обавезе које имају у складу са Законом о ограничавању располагања имовином у циљу спречавања тероризма и ширења оружја за масовно уништење („Службени гласник РС“, бр. 29/15, 113/17 и 41/18). У 2023. години је започето 315 (превентивних) посредних контрола код предузетника и правних лица који се баве пружањем рачуноводствених услуга и 17 факторинг друштава везано за наведени закон. Сви започети посредни надзори су и завршени.

Поред наведеног, као вид превентивног деловања, током 2023. године, Одсек за надзор је упутио 484 смерница - инструкција за рад новооснованим предузетницима и правним лицима која се баве пружањем рачуноводствених услуга, и четири новооснованим факторинг друштвима, а ради упознавања са њиховим обавезама прописаним ЗСПНФТ-ом, Законом о ограничавању располагања имовином у циљу спречавања тероризма и ширења оружја за масовно уништење и подзаконским актима.

1. ***Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујићи издавање аката о примени прописа и службене саветодавне посете, превентивни инспекцијски надзори и друге активности усмерене ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције)***

Дописом уз упитнике обвезници над којима Управа врши надзор су обавештени да су, будући да су на основу члана 4. ЗСПНФТ-а обвезници, дужни да предузимају радње и мере за спречавање и откривање прања новца и финансирања тероризма, прописане овим законом. Такође, су дописом уз упитнике обвезници обавештени да, поред ЗСПНФТ-а, имају обавезу да примењују и Националну процену ризика, Смернице за процену ризика од прања новца и финансирања тероризма код предузетника и правних лица која се баве пружањем рачуноводствених услуга и факторинг друштава, Правилник о методологији за извршавање послова у складу са Законом о спречавању прања новца и финансирања тероризма, као и Листу индикатора за препознавање лица и трансакција за које постоје основи сумње да се ради о прању новца и Листу индикатора за препознавање сумњивих активности у вези са финансирањем тероризма.

Поред наведеног, обвезници су дописом уз упитнике подучени о својим обавезама прописаним Законом о ограничавању располагања имовином у циљу спречавања тероризма и ширења оружја за масовно уништење, као и о претраживачу листе означених лица на веб сајту Управе и месту на сајту где се исти налази (<http://www.unsearch.apml.gov.rs/>).

Такође, обвезници су обавештени о месту на веб сајту Управе где могу наћи законе и наведена акта, као и Препоруке за пријављивање сумњивих трансакција, Образац за пријаву сумњивих трансакција и Образац за пријаву означених лица (<http://www.apml.gov.rs/biblioteka>), а предузетници и правна лица који се баве пружањем рачуноводствених услуга су обавештени о месту на веб сајту Управе где могу пронаћи Приручник за примену Закона за рачуновође (<http://www.apml.gov.rs/biblioteka> и <http://www.apml.gov.rs/dokumenti>).

Поред наведеног, у 2023. години су одржане обуке обвезника на којима су учествовали представници Управе, и то:

* Онлајн обука за обвезнике – факторинг друштва и рачуновође о усклађености са стандардима AML/CFT у складу са европским стандардима, одржана дана 24. 10. 2023. године, у организацији OSCE-а;
* Онлајн обука за обвезнике – рачуновође о усклађености са стандардима AML/CFT у складу са европским стандардом, одржана дана 27. 10. 2023. године, у организацији OSCE-а;
* Стручни скуп „Дани рачуновођа“, одржан дана 17. 11. 2023. године, у организацији Привредне коморе Србије.

Као што је већ наведено, Управа за спречавање прања новца је у 2023. години, поред горе наведених обавештења, вршила 332 посредне контроле над обвезницима над којима врши надзор, и то: 315 посредних контрола вршено је слањем и анализом попуњених Упитника о активностима предузетника/правног лица које се бави пружањем рачуноводствених услуга и 17 Упитника о активностима факторинг друштва у области спречавања прања новца и финансирања тероризма, а у циљу превентивног деловања инспекције ради успостављања законитости пословања и поступања обвезника у овој области и спречавања или отклањања штетних последица по законом и другим прописом заштићена добра, права и интересе. Поред наведеног, у 2023. години је започето 315 посредне контроле предузетника и правних лица који се баве пружањем рачуноводствених услуга и 17 факторинг друштава слањем и анализом Упитника активностима обвезника у вези са ограничавањем располагања имовином у циљу спречавања тероризма и ширења оружја за масовно уништење, а везано за њихове обавезе које имају у складу са Законом о ограничавању располагања имовином у циљу спречавања тероризма и ширења оружја за масовно уништење („Службени гласник РС“, бр. 29/15, 113/17 и 41/18).

Такође, у складу са одредбама Закона о инспекцијском надзору („Службени гласник Републике Србије“, број 36/15, 44/18 – др. закон и 95/18), Одсек за надзор Управе за спречавање прања новца, превентивно, кроз обавештавање јавности и субјекте надзора, реализује следеће активности:

- објављује на званичној интернет страници Управе за спречавање прања новца законе, подзаконске и друге акте, међународне стандарде као и друге корисне информације;

- објављује на званичној интернет страници Управе за спречавање прања новца контролне листе које примењује у поступку редовног инспекцијског надзора;

-објављује на званичној интернет страници Управе за спречавање прања новца Упитник о активностима предузетника и правних лица која се баве пружањем рачуноводствених услуга у области спречавања прања новца и финансирања тероризма, који је део (превентивне) посредне контроле;

- објављује на званичној интернет страници Управе за спречавање прања новца Упитник о активностима факторинг друштва у области спречавања прања новца и финансирања тероризма, који је део (превентивне) посредне контроле;

- објављује на званичној интернет страници Управе за спречавање прања новца Упитник о активностима обвезника у вези са ограничавањем располагања имовином у циљу спречавања тероризма и ширења оружја за масовно уништење е, који је део (превентивне) посредне контроле;

- објављује на званичној интернет страници Управе за спречавање прања новца анализе посредних контрола над обвезницима из своје надлежности од 2012. године, када је формиран Одсек за надзор, Управе за спречавање прања новца;

- објављује на званичној интернет страници Управе за спречавање прања новца Годишњи план инспекцијског надзора Управе за спречавање прања новца.

1. ***Ниво усклађености пословања и поступања надзираних субјеката са законом и другим прописом, који се мери помоћу контролних листи***

У 2023. години извршено је укупно 43 редовна непосредна надзора над применом ЗСПНФТ-а, и то 42 редовних непосредних надзора над рачуновођама и један редовни непосредни надзор над факторинг друштвом.

У извршених 39 редовних непосредних контрола над рачуновођама над применом ЗСПНФТ-а, који су обављени у 2023. години, утврђене су неправилности, и то 211 привредних преступа и 128 прекршаја. Код три правна лица која се баве пружањем рачуноводствених услуга нису утврђене неправилности. Код једног контролисаног факторинг друштва утврђено је 6 неправилности.

Сва 43 непосредна надзора су била редовна и у сва 43 непосредна надзора попуњаване су контролне листе.

У 2023. години је извршено укупно 24 ванредна непосредна надзора над применом Закона о Централној евиденцији стварних власника („Службени гласник РС“, број 41/18, 91/19, 105/21 и 17/23) над правним лицима која се баве пружањем рачуноводствених услуга.

Поднето је 6 захтева за покретање прекршајног поступка против правних лица које се бави пружањем рачуноводствених услуга за 7 утврђених прекршаја у примени ЗЦЕСВ-а.

У 2023 години је укупно било 31 непосредних надзора над применом Закона о ограничавању располагања имовином у циљу спречавања тероризма и ширења оружја за масовно уништење („Службени гласник РС“, број 29/15, 113/17 и 41/18) код обвезника који се баве пружањем рачуноводствених услуга, при чему је утврђено укупно 22 неправилности које се односе на то да контролисани обвезници нису приликом обављања посла или делатности утврђивали да ли имају послова или других сличних односа са означеним лицем. Од укупног броја, 14 неправилности се односи на контролисана правна лица, а 8 на предузетнике

***Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)***

У току 2023. године је у непосредним надзорима констатовано 374 неправилности, које имају обележја привредног преступа и прекршаја, а које се односе на ЗСПНФТ, Закон о Централној евиденцији стварних власника, и Закон о ограничавању располагања имовином у циљу спречавања тероризма и ширења оружја за масовно уништење. Против свих наведених обвезника код којих су утврђене неправилности, поднето је укупно 25 пријава за привредни преступ, као и 22 захтева за покретање прекршајног поступка.

1. ***Број утврђених нерегистрованих субјеката и мере спроведене према њима***

У 2023. години, у поступку непосредног надзора утврђено је да седам контролисаних обвезника не поседује лиценцу и да нису уписани у Регистар пружалаца рачуноводствених услуга. Против наведених обвезнка су поднете кривичне пријаве надлежним јавним тужилаштвима због основане сумње да су извршили кривично дело из члана 353. Кривичног законика, неовлашћено бављење одређеном делатношћу..

1. ***Мере предузете ради уједначавања праксе инспекцијског надзора и њиховом дејству***

Управа за спречавање прања новца је у складу са чланом 9. Закона о инспекцијском надзору („Службени гласник Републике Србије“, број36/15, 44/18 – др. закон и 95/18) у 2017. години израдила Матрицу за процену ризика код рачуновођа. Поред наведеног, у јануару 2019. године израђена је Матрица за процену ризика код факторинг друштава, с обзиром да је Законом о спречавању прања новца и финансирања тероризма („Службени гласник Републике Србије“, број 113/17), који се примењује од 1. априла 2018. године, Управа за спречавање прања новца постала надлежна за надзор над применом наведеног закона над свим факторинг друштвима. Такође, 2023. године израђене су матрице процене ризика за финансирање тероризма, као и матрице ризика за ограничавање располагања имовином, за наведене обвезнике. Основни циљ израде Упитника СПН/ФТ јесте прикупљање података о пословним активностима обвезника у извештајном периоду, као и успостављеном систему контрола и управљања ризиком, како би се на тај начин обезбедили улазни подаци на основу којих ће се у МАТРИЦИ за процену ризика од ПН/ФТ/ОРИ (у даљем тексту: МАТРИЦА ризика) обрачунавати ниво/степен присутног ризика од ПН/ФТ/ОРИ у пословању обвезника. Основни циљ процене ризика од ПН/ФТ/ОРИ, на бази МАТРИЦЕ ризика, је спровођење надзора, заснованог на процени нивоа ризика од ПН/ФТ/ОРИ ком је обвезник изложен у свом пословању. Поред наведеног, матрице за процену ризика код рачуновођа и факторинг друштава су у току 2023. године ажуриране у складу са Упитником из области спречавања прања новца и финансирања тероризма који је послат наведеним обвезницима.

На основу одговора које обвезници, који су у надлежности Управе за спречавање прања новца, доставе на питања из Упитника о активностима у области спречавања прања новца и финансирања тероризма, исти се анализирају и добијени подаци се уносе у МАТРИЦУ ризика, те се као финални резултат утврђује степен ризика од ПН/ФТ/ОРИ за сваког појединачног обвезника, на основу чега се приступа изради Плана непосредног надзора.

Да би се функција надзора усмерила на области и обвезнике са највећим ризиком од ПН/ФТ/ОРИ, Управа за спречавање прања новца мора спроводити периодичну процену ризика од ПН/ФТ/ОРИ сваког појединачно посредно контролисаног обвезника.

С тим у вези, циљеви процене ризика од ПН/ФТ/ОРИ, на бази МАТРИЦЕ ризика, се односе на идентификовање различитих ризика од ПН/ФТ/ОРИ који се јављају код обвезника приликом обављања регистроване делатности, њихово мерење и утврђивање нивоа/степена ризика од ПН/ФТ/ОРИ за сваког појединачног обвезника.

Употребом МАТРИЦЕ ризика, као и на основу налаза утврђених у поступку непосредног надзора над пословањем обвезника, процениће се степен усклађености пословања обвезника са Законом.

МАТРИЦА ризика представља основу за процену ризика од ПН/ФТ/ОРИ обвезника, као и основу за утврђивање потребних активности које ће се спроводити у поступку непосредног надзора (План непосредног надзора).

Матрица ризика обухвата следеће:

* Процену нивоа присутног структурног ризика обвезника,
* Процену нивоа присутног инхерентног ризика у пословању обвезника, укупног и по врстама инхерентног ризика,
* Процену нивоа присутног инхерентног ризика по пословним активностима обвезника, укупног и по врстама инхерентног ризика,
* Процену нивоа квалитета система контрола и система управљања ризиком, укупног и по свакој области наведеног система,
* Утврђивање нето ризика који је присутан у пословним активностима обвезника,
* Утврђивање укупног нето ризика обвезника (општег ризика) и
* Тренд кретања вредности претходно наведених показатеља.

1. ***Остварење плана и ваљаности планирања инспекцијског надзора, однос редовних и ванредних инспекцијских надзора, број редовних инспекцијских надзора који нису извршени и разлози за то, као и број допунских налога за инспекцијски надзор***

У 2023. години Управа je извршила непосредан надзор над 44 обвезника из своје надлежности, и то над 43 рачуновођа – 26 правних лица, 16 предузетника и једним командитним друштвом, и над 1 факторинг друштвом.

Сви планирани непосредни надзори су извршени. Код 6 обвезника који се баве рачуноводственим услугама непосредни надзор није започет из објективних разлога (промена шифра делатности, наступање околности које онемогућавају вршење непосредног надзора). Из истих разлога није извршен један непосредни надзор код факторинг друштва.

Код оних обвезника код којих непосредни надзор није извршен, а за то се стекну објективни услови, непосредни надзор ће бити вршен у 2024. години.

Што се тиче посредних контрола у 2023. години, планирано је да се изврши 315 редовних посредних контрола над предузетницима и правним лицима који се баве пружањем рачуноводствених услуга и 17 редовних посредних контрола над факторинг друштвима. Све планиране посредне посредне контроле су и извршене, како оне везане за СПНФТ тако и оне везане за њихове обавезе у складу са Законом о ограничавању располагања имовином у циљу спречавања тероризма и ширења оружја за масовно уништење („Службени гласник РС“, бр. 29/15, 113/17 и 41/18).

Поред наведеног, Одсек за надзор је почев од фебруара 2023. године, упутио 315 захтева правним лицима која се баве пружањем рачуноводствених услуга, свим факторинг друштвима (укупно 17) и свим регистрованим друштвима за ревизију, која поред послова ревизије, обављају послове пружања рачуноводствених услуга и њиховим повезаним правним лицима која пружају рачуноводствене услуге (укупно 17) ради прикупљања података везаних за државу седишта странака са којима су имали успостављен пословни однос, података о државама у којима су њихове странке обављале пословну делатност на дан 31. 12. 2022. године, података о степену ризика странака у који су исте сврстане на дан 31. 12. 2022. године, а на основу извршене анализе ризика из члана 6. Закона о спречавању прања новца и финансирања тероризма („Службени гласник РС”, бр. 113/17 и 91/19), података о форми својих странака, као и података да ли је у власничкој структури странака постојао траст на дан 31. 12. 2022. године. На основу прикупљених података израђена је Анализа прегограничних претњи код предузетника и правних лица која се баве пружањем рачуноводствених услуга, факторинг друштава и друштава за ревизију која поред послова ревизије обављају и послове пружања рачуноводствених услуга.

Анализа прекограничних претњи код обвезника биће вршена и у 2024. години.

1. ***Ниво координације инспекцијског надзора са инспекцијским надзором кога врше друге инспекције***

Према члану 104. став 1. Закона, поред Управе за спречавање прања новца, надзор над обвезницима из члана 4. истог закона врше и: НБС, КХОВ, Пореска управа, министарство надлежно за инспекцијски надзор у области трговине, министарство надлежно за послове поштанског саобраћаја, Адвокатска комора Србије и Јавнобележничка комора Србије. У складу са чланом 111. и 112. Закона сви органи из члана 104. овог закона, који су надлежни за вршење надзора над применом овог закона од стране обвезника (сви осим Управе), дужни су да писмено обавесте Управу о предузетим мерама у извршеном надзору, о утврђеним неправилностима и незаконитостима, као и другим значајним чињеницама у вези са надзором, као и о чињеницама, које утврде, односно открију у вршењу послова из свог делокруга, а које су или које би могле да буду у вези са прањем новца или финансирањем тероризма. Дакле, Управа за спречавање прања новца има висок ниво координације са инспекцијама из исте области.

1. ***Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера***

Управа за спречавање прања новца је у току 2023. године имала четири запослена инспектора који су обављали непосредне контроле. У вршењу инспекцијског надзора инспектори су користили службене рачунаре, службене телефоне, као и службени аутомобил.

У наредном периоду се планира да Управа за спречавање прања новца запосли још једног инспектора, будући да је једно радно место предвиђено систематизацијом упражњено.

1. ***Придржавање рокова прописаних за поступање инспекције***

Управа за спречавање прања новца је у току 2023. године сачинила 44 записника о извршеним непосредним контролама, који су у складу са чланом 107. став 6. Закона, сачињени и достављени надзираним субјектима у року од 15 дана од дана завршетка надзора. Такође, Управа за спречавање прања новца је поступила у складу са чланом 10. став 5. Закона о инспекцијском надзору („Службени гласник Републике Србије“, број 36/15, 44/18 – др. закон и 95/18), на тај начин што је у прописаном року сачинила План инспекцијског надзора, који је одобрен од стране Координационе комисије. Поред наведеног, Управа за спречавање прања новца на месечном нивоу, саставља извештаје о извршеним контролама који се достављају Координационој комисији.

1. ***Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)***

Одсек за надзор Управе за спречавање прања новца, након извршене непосредне, теренске контроле над обвезником, у просторијама Управе за спречавање прања новца сачињава Записник о извршеној контроли примене Закона о спречавању прања новца и финансирања тероризма, Закона о Централној евиденцији стварних власника и Закона о ограничавању располагања имовином у циљу спречавања тероризма и ширења оружја за масовно уништење. У складу са чланом 107. став 7. Закона обвезник, над којим је извршен непосредан надзор, може да Управи достави примедбе на записник у року од 15 дана од дана достављања записника, о чему се подучава у записнику. Уколико је контролисани субјект доставио примедбе на Записник, а инспектор утврди да су исте основане, сачињава се допуна записника о извршеном инспекцијском надзору, на коју контролисани субјект, у складу са чланом 107. став 9. Закона, има право достављања примедби у року од осам дана од дана достављања. Након истека остављеног рока Управа за спречавање прања новца сачињава пријаву за привредни преступ коју подноси надлежном јавном тужилаштву, односно сачињава захтев за покретање прекршајног поступка и подноси га надлежном прекршајном суду. Надлежно јавно тужилаштво оцењује да ли подноси оптужни предлог против контролисаног субјекта надлежном привредном суду. Надлежни суд изводи доказе, утврђује чињенично стање и саслушава одговорно лице у правном лицу и сведоке, након чега доноси одлуку, коју након њене правноснажности доставља Управи и уједно је обавештава о истој.

1. ***Поступање у решавању приговора и притужби на рад инспекције, са исходима тог поступања, уз посебно истицање броја поднетих приговора и притужби и области рада на које су се односили***

У току 2023. године против инспектора Управе за спречавање прања новца није поднет ниједан приговор, нити притужба на рад.

1. ***Програми стручног усавршавања које су похађали инспектори, односно службеници овлашћени за вршење инспекцијског надзора (област стручног усавршавања и тематске целине програма обуке, као и број учесника у свакој тематској целини, а ако је по завршетку програма вршена провера знања учесника и подаци о оствареном успеху)***

У току 2023. године, четири инспектора Управе за спречавање прања новца је учествовало на укупно 7 обука и других облика стручног усавршавања, и то:

* Обуку под називом „ML/TF Risk Assessment“, која је одржана у периоду децембар 2022. године-јануар 2023. године, у организацији Центра за обуку при ФОС Руске Федерације;
* Обуку под називом „Supervision of financial institutions“, која је одржана у периоду јануар 2023. године-фебруар 2023. године, у организацији Центра за обуку при ФОС Руске Федерације;
* Обуку под називом „Стручно техничка размена – Санкције и преусмеравање – Нови глобални оквири за процену ризика“, која је одржана од 28.3.2023.-30.3. 2023. године, у организацији Америчке амбасаде у Београду;
* Радионица под називом „Sprečavanja pranja novca i finansiranja terorizma (AML/CFT) za obveznike i nadzorne organe nefinansijskog dela sistema u

Republici Srbiji, одржана у периоду од 29.5.2023. године до 2.6.2023. године, у организацији ГИЗ-а;

* Онлајн обука за обвезнике – факторинг друштва и рачуновође о усклађености са стандардима AML/CFT у складу са европским стандардима, одржана дана 24. 10. 2023. године, у организацији OSCE-а;
* Онлајн обука за обвезнике – рачуновође о усклађености са стандардима AML/CFT у складу са европским стандардом, одржана дана 27. 10. 2023. године, у организацији OSCE-а;
* Стручни скуп „Дани рачуновођа“, одржан дана 17. 11. 2023. године, у организацији Привредне коморе Србије.

Шеф одсека за надзор је у току 2023. године поред наведених, у својству предавача присуствовао следећим обукама:

* Онлајн обука „FATF guidance, DNFBP supervision“, одржана у периоду 16.5.2023-17.5.2023. године, у организацији ГИЗ-а;
* Обука „Спречавање прања новца- ФАТФ препоруке и непосредни резултати“, одржана дана 26.5. 2023. године, у организацији ГИЗ-а;
* Обука „Спречавање прања новца- ФАТФ препоруке и непосредни резултати“, одржана 4. 10. 2023. године, у организацији ГИЗ-а;
* „AML/CFT радионица за тужиоце и судије прекршајних и привредних судова“, одржана дана 5. 10.2023. године, у организацији ГИЗ-а.

1. ***Иницијативе за измене и допуне закона и других прописа***

Народна скупштина Републике Србије усвојила је Закон о изменама и допунама Закона о спречавању прања новца и финансирања тероризма, и исти је објављен у „Службеном гласнику Републике Србије“, број 92/23 дана 27. 10. 2023. године и ступио је на снагу 4. новембра 2023. године.

Народна скупштина Републике Србије усвојила је Закон о изменама Закона о Централној евиденцији стварних власника, и исти је објављен у „Службеном гласнику Републике Србије“, број 17/23 дана 2. 3. 2023. године и ступио је на снагу 10. фебруара 2023. године.

1. ***Мере и провере предузете у циљу потпуности и ажурности података у информационом систему***

У 2023. години није било активности везано за увођење информационог система е-инспектор и обуку инспектора везано за ову тему. У ранијем периоду, због специфичности предмета контроле, дошло се до закључка да увођење овог система не би било сврсисходно.

1. ***Стање у области извршавања поверених послова инспекцијског надзора***

Управа за спречавање прања новца је финансијско-обавештајна служба Републике Србије, која је централни орган у систему борбе против прања новца и финансирања тероризма. Надлежност Управе је прописана Законом.

Обвезници по том закону Управи достављају извештаје о сумњивим трансакцијама и лицима, које затим Управа за спречавање прања новца даље анализира, прикупља додатне информације, и ако нађе да у конкретном случају постоји основана сумња да се ради о прању новца или финансирању тероризма, податке о томе прослеђује надлежним органима, а пре свега, надлежним тужилаштвима и полицији. Управа може, без претходне пријаве сумњиве трансакције, сама уочити да постоји сумња да неко лице или организована група пере новац или да постоји основана сумња на финансирање тероризма, па онда затражити податке од обвезника и других државних органа.

Такође, Управа може покренути поступак прикупљања и анализе података и на основу иницијативе других државних органа, као што су: судови, тужилаштва, Безбедносно-информативна агенција, Агенција за приватизацију, Комисија за хартије од вредности, полиција и др.

Од децембра 2010. године, изменама Закона о спречавању прања новца и финансирања тероризма, Управа је добила надлежност у инспекцијском надзору одређених обвезника, као што су ревизори и рачуновође, а од 2018. године врши надзор над свим факторинг друштвима. Дана 1. 1. 2020. године, ступањем на снагу измена и допуна Закона о спречавању прања новца и финансирања тероризма („Службени гласник РС“, број 113/17 и 91/19), надзор над применом овог Закона код друштава за ревизију прешла је у надлежност Комисије за хартије од вредности.. У складу са горе наведеним, постоје специфичности у примени Закона о инспекцијском надзору („Службени гласник Републике Србије“, број 36/15, 44/18 – др. закон и 95/18).

1. ***Исходи поступања правосудних органа по захтевима за покретање прекршајног поступка и пријавама за привредни преступ и кривичним пријавама које је поднела инспекција***

У 2023. години Управи за спречавање прања новца је достављено 28 судских одлука везано за поступке покренуте у претходном периоду.

Укупна новчана казна изречена правним лицима износи 1.585.000,00 динара, док су одговорна лица у правном лицу кажњена са укупно 318.000,00 динара.

Укупна новчана казна изречена предузетницима у 2023. години износи 1.615.000,00 динара.

Извештај сачинио: Извештај одобрио:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

шеф Одсека за надзор директор

Данијела Танић-Зафировић Жељко Радовановић

ПРЕГЛЕД (СПИСАК) ПОСТАВЉЕНИХ РАДНИХ ЦИЉЕВА ИНСПЕКТОРА И ЗБИРНИ ПРИКАЗ ЊИХОВОГ ИЗВРШАВАЊА

Радни циљеви шефа Одсека за надзор

|  |  |  |
| --- | --- | --- |
| Редни број | Опис постављених радних циљева | Збирни приказ извршавања радних циљева |
| 1. | Руковођење радом Одсека, пружање стручних упутстава, координирање и надзирање рада запослених инспектора у Одсеку;  Израђивање годишњег плана инспекцијских прегледа, плана надзора над законитошћу рада и праћење њиховог спровођења; израђивање анализа и извештаја о раду | свакодневно руковођење радом Одсека и пружање стручних упутстава, координирање и надзирање рада запослених инспектора у Одсеку  једном годишње израђивање годишњег плана инспекцијских прегледа и плана надзора над законитошћу рада и континуирано праћење њиховог спровођења; континуирано израђивање анализа и извештаја о раду |
| 2. | Обављање најсложенијих инспекцијских прегледа из делокруга рада, по потреби руковођење заједничким акцијама инспектора и вршење надзора над законитошћу аката који се користе у управном поступку у најсложенијим предметима | у складу са предвиђеним планом |
| 3. | Израђује контролне листе за предузетнике и правна лица која се баве пружањем рачуноводствених услуга и факторинг друштва, израђује Упитнике о активностима предузетника и правних лица која се баве пружањем рачуноводствених услуга и факторинг друштва у области спречавања прања новца и финансирања тероризма, израђује анализе извршених посредних и непосредних надзора | по потреби, а најмање два пута годишње, инспекција преиспитује садржину, и ако утврди да је то оправдано, мења је и допуњава; по потреби израђује и ажурира Упитнике; годишње израђује анализе извршених посредних и непосредних надзора |
| 4. | Давање упутстава инспекторима о примени прописа из делокруга надзора и инспекције и старање о правилној примени прописа из делокруга рада инспекције, стара се о правилној примени прописа из делокруга рада инспекције и о уједначеном приступу инспектора у сличним или истоветним ситуацијама | свакодневно |
| 5. | Остваривање сарадње са другим органима надлежним за надзор над применом прописа којима се уређује спречавање прања новца и финансирања тероризма | континуирано |
| 6. | Обављање других послова по налогу директора Управе | по добијеном налогу |

Радни циљеви инспектора

|  |  |  |
| --- | --- | --- |
| Редни број | Опис постављених радних циљева | Збирни приказ извршавања радних циљева |
| 1. | Обавља сложене инспекцијске прегледе из делокруга рада и врши надзор над применом закона у области спречавања прања новца и финансирања тероризма увидом у пословне књиге, извештаје и евиденције обвезника | 44 непосреднe контролe  17 посредних контрола над факторинг друштвима из области спречавања прања новца и финансирања тероризма и 13 посредних контрола над факторинг друштвима из области ограничавања располагања имовином и ширења оружја за масовно уништење  315 посредних контрола над предузетницима и правним лицима који се баве пружањем рачуноводствених услуга из области спречавања прања новца и финансирања тероризма и 315 посредних контрола над предузетницима и правним лицима који се баве пружањем рачуноводствених услуга из области ограничавања располагања имовином и ширења оружја за масовно уништење  484 инструкцијe за рад новооснованим предузетницима и правним лицима која се баве пружањем рачуноводствених услуга |
| 2. | Сачињавање записника о извршеном надзору и доношење решења у управном поступку којим се налаже отклањање неправилности и незаконитости, као и закључке којим се налаже субјекту да омогући вршење контроле | сачињено је 44 записника о непосредној контроли |
| 3. | Сачињавање и подношење пријава за привредне преступе и захтева за покретање прекршајног поступка | У току 2023. године Одсек за надзор је поднео укупно 25 пријава за привредни преступ, као и 22 захтева за покретање прекршајног поступка |
| 4. | Припрема предлог годишњег плана инспекцијских прегледа, припрема годишњи извештај о раду и показатељима делотворности инспекцијског надзора, припрема анализе извршених посредних и непосредних надзора | годишње |
| 5. | Сачињавање извештаја и информација о уоченим специфичностима у надзору и периодичне и годишње извештаје о раду | континуирано |
| 6. | Води поступак теренске контроле у сложенијим предметима  Припрема одговоре по жалбама и захтевима предузетника и правних лица | по налогу  по потреби |
| 7. | Обављање других послова по налогу шефа Одсека | по добијеном налогу |